കാസര്കോട് ജില്ലാ സ്ഥിരം നഴ്സറി ബേളയില് മന്ത്രി ഉദ്ഘാടനം ചെയ്തു കാസര്കോട്: സംസ്ഥാന വനംവന്യജീവി വകുപ്പ് സാമൂഹ്യ വനവത്കരണ വിഭാഗത്തിന്റെ കാസര്കോട് ജില്ലാ സ്ഥിരം നഴ്സറി ബദിയടുക്ക ഗ്രാമപഞ്ചായത്തിലെ ബേളയില് വനംവന്യജീവി വകുപ്പ് മന്ത്രി എ.കെ ശശീന്ദ്രന് ഉദ്ഘാടനം ചെയ്തു. സാമൂഹിക വനവത്കരണത്തിന്റെ ഭാഗമായി വിതരണം ചെയ്യുന്ന തൈകളുടെ തുടര്പരിപാലനം ഉറപ്പുവരുത്താന് കഴിയണമെന്ന് മന്ത്രി പറഞ്ഞു. ഇതിനായി നഗരവനം, വിദ്യാവനം, സ്ഥാപന വനം തുടങ്ങിയ പദ്ധതികള് വനം വകുപ്പ് നടപ്പിലാക്കി വരുന്നു. കഴിഞ്ഞ കുറേ വര്ഷങ്ങളായി കോടിക്കണക്കിന് വൃക്ഷത്തൈകള് വനം വകുപ്പ് വിതരണം ചെയ്തിട്ടുണ്ട്. ആ വൃക്ഷത്തൈകള് വളര്ന്നു പന്തലിച്ചിരുന്നെങ്കില് ദേശീയ ഹരിത ട്രൈബ്യൂണല് നിര്േദശിച്ച ആകെ വനവിസ്തൃതി 33 എന്ന ലക്ഷ്യം കൈവരിച്ചേനെ. അതിലൂടെ സാഭാവിക വനത്തിന് പുറമെ ഒരു ഹരിത കവചം സൃഷ്ടിച്ച് നല്ല വായുവും അന്തരീക്ഷവും പ്രദാനം നല്കാന് കഴിയുമായിരുന്നുവെന്നും മന്ത്രി പറഞ്ഞു. എന്.എ നെല്ലിക്കുന്ന് എം.എല്.എ അധ്യക്ഷനായി. ബദിയടുക്ക ്രഗാമപഞ്ചായത്ത് പ്രസിഡന്റ് ബി. ശാന്ത, വനംവന്യജീവി വകുപ്പ് ഉത്തരമേഖല ചീഫ് കണ്സര്വേറ്റര് ഓഫ് ഫോറസ്റ്റ് ഡി.കെ. വിനോദ്കുമാര്, ജില്ലാ കളക്ടര് ഭണ്ഡാരി സ്വാഗത് രണ്വീര്ചന്ദ് എന്നിവര് ആശംസ അര്പ്പിച്ചു. സാമൂഹ്യ വനവത്കരണ വിഭാഗം കോഴിക്കോട് ഫോറസ്റ്റ് കണ്സര്വേറ്റര് ആര്. കീര്ത്തി സ്വാഗതവും കാസര്കോട് സാമൂഹ്യ വനവത്കരണ വിഭാഗം അസി. ഫോറസ്റ്റ് കണ്സര്വേറ്റര് അജിത് കെ. രാമന് നന്ദിയും പറഞ്ഞു. The post കാസര്കോട് ജില്ലാ സ്ഥിരം നഴ്സറി ബേളയില് മന്ത്രി ഉദ്ഘാടനം ചെയ്തു first appeared on MalayalamExpressOnline.